- Складана сказаць. Гэта занятак забірае шмат часу, але, безумоўна, вельмі цікавы. Як вядома, у конкурсе ўдзельнічаюць не трэнеры, а каманда студэнтаў. Усё залежыць ад таго, ці зможам мы знайсці патрэбную колькасць ахвотнікаў з ведамі французскай на належным узроўні. У нас ёсць зачын, ёсць каманда з досведам, якая гатовая яго перадаваць. Але па правілах конкурсу мы не маем права заяўляць двойчы адзін і той жа склад. Хачу дадаць, што наша паездка на гэты форум была б немагчымая без дапамогі Інфармацыйнага пункта Савета Еўропы, які ўзяў на сябе фінансаванне выдаткаў, звязаных з нашай паездкай, у якія ўваходзіць аплата арганізацыйнага ўнёску. Думаю, што з такімі студэнтамі і пры такой падтрымцы ў наступным годзе мы зможам ізноў пазмагацца за добрыя месцы.